จอห์น วู - วิกิพีเดีย

# จอห์น วู

### จากวิกิพีเดีย สารานุกรมเสรี

จอห์นวู หรือ (John Woo) ผู้กำกับชาวฮ่องกงที่ไปมีผลงานในฮอลลีวู๊ด เกิดเมื่อวันที่ 23 กันยายน ค.ศ. 1946 ณ เมืองกวงตง ประเทศจีน ในช่วงวัยเด็กครอบครัวของเขามีปัญหาทางการเมืองของจีนอยู่มาก จึงทำให้ต้องเขามาอาศัยในฮ่องกงในปี 1953 ต่อมาพ่อของเขาก็ล้มป่วย ไม่สามารถหาเลี้ยงชีพให้กับครอบครัวได้ จอห์นจึงต้องพึ่งเงินจากทางโบสถ์เพื่อใช้เรียนหนังสือ

## [แก้] ภาพยนตร์

หลังจากพ่อของเขาเสีย จอห์นเริ่มสนใจงานภาพยนตร์เป็นอย่างมาก แต่ในขณะนั้นฮ่องกงยังไม่มีโรงเรียนสอนทำภาพยนตร์เลย ทำให้เขาต้องทำงานในส่วนของการเป็นเด็กในกองถ่ายภาพยนตร์ เขาเริ่มทำงานให้กับบริษัทภาพยนตร์ที่ Cathay Studios และเขาก็ย้ายมาทำงานที่ Shaw Brothers โดยทำงานเป็นผู้ช่วยผู้กำกับให้กับ จางเชอะ โดยงานภาพยนตร์ของเขา ล้วนได้รับแรงบันดาลใจมากจากจางเชอะด้วย จอห์นเริ่มมีผลงานภาพยนตร์เรื่องแรกคือ The Dragon Tamers (1975) และ The Young Dragons (1975) เป็นหนังกังฟูโบราณปนดราม่า Hand of Death (1976) แต่เรื่อง Last Hurrah for Chivalry (1979) กลับไม่ประสบความสำเร็จเลย

ในช่วงต้นปี 80 จอห์นหันมาทำหนังแนวตลกซะส่วนใหญ่ โดยมีเรื่อง From Riches to Rags (1980) Laughing Times (1981) Plain Jane to the Rescue (1982) และ To Hell with the Devil (1982) แต่ทุกเรื่องก็ประสบความสำเร็จพอสมควร จนช่วงหลังจากนั้น เขาก็อยู่ในช่วงวิกฤติของชีวิต เพราะหนังของเขาเริ่มไม่ประสบความสำเร็จอีกครั้ง ทั้ง The Time You Need a Friend (1985) และ Heroes Shed No Tears (1986) (เปลี่ยนชื่อมาจาก Suset Warriors)

## [แก้] ผ่านวิกฤติ

The Killer (1989)‎

การแจ้งเกิดครั้งใหม่ของจอห์น เกิดขึ้นในปี 1986 โดยการช่วยเหลือของ ฉีเคอะ โดยเขามอบหมายงานกำกับเรื่อง A Better Tomorrow (1986) หรือ โหด เลว ดี หนังแก็งค์สเตอร์ฮ่องกงชื่อดัง โดยกวาดรายได้ทั่วฮ่องกง และสามารถคว้ารางวัลม้าทองคำ (ตุ๊กตาทองฮ่องกง) มาถึง 5 รางวัล รวมถึงภาพยนตร์ยอดเยี่ยม จากนั้นเขาก็มีหนังท๊อปฟอร์มหลายเรื่องด้วยกัน เช่น A Better Tomorrow II (1987), Just Heroes (1989) และโดยเฉพาะ The Killer (1989) ประสบความสำเร็จอย่างสูงทั้งในเอเชียและต่างประเทศ โดยนักวิจารณ์ทั่วโลก ต่างกล่าวกันว่าเป็นผลงานที่มีความเป็นตัวตนของเขามากที่สุด

จากนั้นช่วง 90 เขาก็ยังประสบความสำเร็จอยู่มาก กับเรื่อง Bullet in the Head (1990), Once a Thief (1991) และ Hard Boiled (1992) ซึ่งเรื่องหลังนั้น เป็นหนังฮ่องกงเรื่องสุดท้ายที่เขากำกับ

## [แก้] ฮอลลีวู๊ด

Wintalkers(2002)‎

จอห์นได้กำกับภาพยนตร์อเมริกาเรื่องแรกคือ Hard Target (1993) นำแสดงโดย ฌอง-คล็อด แวน แดมม์ ว่าด้วยเรื่องราวของคนกลุ่มหนึ่งที่ชอบเล่นเกมส์ล่ามนุษย์เป็นชีวิตจิตใจ โดยเป้าหมายของล่าสุดของกลุ่มนี้คือพระเอกของเรื่อง โดยหนังเรื่องนี้ ประสบปัญหาของการจัดเรตที่อเมริกาเป็นอย่างมาก ทำให้จอห์นต้องลดความรุนแรงในหนังออกเป็นอย่างมาก ผลก็คือ หนังประสบความสำเร็จพอสมควร

จากนั้นอีก 3 ปี จอห์นก็ท๊อปฟอร์มกับหนังแอ็คชั่นทางทหารเรื่อง Broken Arrow (1996) ทุนสร้าง 65 ล้านเหรียญสหรัฐ นำแสดงโดย จอห์น ทราโวตร้า และ คริสเตียน สเลเตอร์ เรื่องราวในหนังเกิดขึ้นเมื่อดิ๊ก (จอห์น ทราโวตร้า) และเฮล (คริสเตียน สเลเตอร์) นักบิน 2 คน เกิดความขัดแย้งกันในการทำภารกิจขับเครื่องบินที่บรรทุกนิวเคลียร์ และดิ๊กเกิดลักลอบขโมยนิวเคลียร์ไปขายให้กับผู้ก่อการร้าย เฮลจึงจำเป็นต้องยับยั้งแผนการร้ายของดิ๊กให้ได้ หนังสามารถกวาดรายได้ในอเมริกาถึง 70.7 ล้านเหรียญสหรัฐ และ 150.2 ล้านเหรียญสหรัฐ จากทั่วโลก

และในปี 1997 จอห์นประสบความสำเร็จอย่างสูงกับหนังแอ็คชั่น-ทริลเลอร์เรื่อง Face/Off (1997) ทุนสร้าง 80 ล้านเหรียญสหรัฐ ว่าด้วยเรื่องราวของตำรวจอย่าง ชอน อาร์เชอร์ (จอห์น ทราโวตร้า) ผู้ที่มีความแค้นกับ แคสเตอร์ ทรอย (นิโคลัส เคจ) โดยชอนสามารถจับตายทรอยได้สำเร็จ แต่ทว่าทรอยได้วางระเบิดแก็สพิษเพื่อทำลายเมืองนี้ไว้ก่อนตาย ทำให้ชอนต้องยอมสวมหน้าของทรอย เพื่อเขาไปค้นหาวิธีกู้ระเบิดจากน้องของทรอยในคุก แต่หารู้ไม่ว่าทรอยได้ตื่นและสวมหน้าของชอน พร้อมทั้งฆ่าคนที่รู้ความลับเกี่ยวกับการเปลี่ยนหน้าในครั้งนี้หมดทุกคน ทางเดียวที่ชอนต้องทำ คือออกไปยับยั้งแผนการร้ายของทรอย และเอาตัวตนที่แท้จริงของเขากลับมาให้ได้

หนังประสบความสำเร็จอย่างสูง สามารถกวาดรายได้ในอเมริกาไปกว่า 112.2 ล้านเหรียญสหรัฐ และ 245.6 ล้านเหรียญสหรัฐจากทั่วโลก แถมนักวิจารณ์ยังกล่าวว่า Face/Off เป็นหนังอเมริกาที่มีความเป็นตัวตนของจอห์นที่สุด

หลังจากนั้น ในปี 2000 จอห์นก็มาคุมหน้าที่กำกับหนังสายลับภาคต่อของ Mission Impossible ในเรื่อง Mission: Impossible 2 (2000) หนังประสบความสำเร็จอย่างสูงอีกครั้ง ทำให้ชื่อของเขา กลายเป็นที่รู้จักของคนทั่วโลกมากขึ้นกว่าเดิม

แต่เขาก็มาสะดุดกับหนังสงครามทุนสูงเรื่อง Windtalkers (2002) และหนังไซไฟ-แอ็คชั่น Paycheck (2003) ที่สร้างจากนวนิยายของ ฟิลิป เค. ดิก โดยเรื่องทั้งสองไม่ค่อยประสบความสำเร็จทั้งในอเมริกและทั่วโลก ทำให้จอห์น เว้นจากงานภาพยนตร์จนถึงทุกวันนี้

## [แก้] โทรทัศน์

จอห์นเคยมีผลงานทางโทรทัศน์ในอเมริกาอยู่หลายเรื่อง เริ่มตั้งแต่ซีรี่ย์โทรทัศน์เรื่อง Once a Thief ในช่วงปี 1996 - 1997 โดยสร้างจากหนังฮ่องกงของจอห์นในชื่อเดียวกัน ว่าเรื่องราวของกลุ่มนักโจรกรรม 3 คนที่ต้องไปทำภารกิจของในแต่ละตอน

จากนั้นจอห์นก็มีผลงานอีกเรื่องคือ Blackjack (1998) นำแสดงโดย ดอล์ฟ ลันท์เกรน ว่าด้วยเรื่องของบอดี้การ์ดที่มีความผิดปกติทางสายตา ได้รับมองหมายให้คุ้มกันนางแบบสาวคนนึง ที่ถูกคุกคามโดยฆาษกรโรคจิตผู้หนึ่ง

ดึงข้อมูลจาก "http://th.wikipedia.org../../../%E0%B8%88/%E0%B8%AD/%E0%B8%AB/%E0%B8%88%E0%B8%AD%E0%B8%AB%E0%B9%8C%E0%B8%99_%E0%B8%A7%E0%B8%B9.html".

หมวดหมู่: ผู้กำกับภาพยนตร์ | ชาวฮ่องกง

##### Views

- บทความ
- อภิปราย
- รุ่นปัจจุบัน

##### ค้นหา

##### ภาษาอื่น

- Dansk
- Deutsch
- English
- Français
- Italiano
- Nederlands
- 日本語
- Polski
- Português
- Русский
- Suomi
- Svenska
- 中文